گولنار خانیم
قنداهار پادشاهینین ملیک مممد آدیندا بیر اوغلو وار ایدی.
گؤزللیکده ائله بیر آفتی-زامان ایدی کی، یوسیف کنان اونون الینه سو تؤکه
بیلمزدی. اؤزو ده قنداهار پادشاهینین آمان-زامان بیر دنه اوغلو ایدی.
ملیک مممهدی هامیدان چوخ ایستهین قوجا بیر لعلهسی واردی.
بیر گون لعله بوتون مونججیملری جمعلهییب، تاس قوردوروب، رمل
آتدیریب ملیک مممهدین باختینا باخدیردی. هامی مونججیملر دئدی کی،
ملیک مممد اون دؤرد یاشینا چاتاندا ایتهجک، اؤزو ده کی، تاپیلماغی
چوخ چتین اولاجاق.
بلی، بیر-ایکی دسته قوشون حاضرلاندی کی، ملیک مممهدی قوروسون.
یازیق اوشاغی تای هئچ یئره قویمادیلار. آمما اولاجاغا چاره یوخدو.
ملیک مممهدین دوز اون دؤرد یاشی تامام اولان گئجه او اوتاقدا کی یاتمیشدی،
ائله او اوتاقدا بیر اپپک اولدو، اوچدو گؤیه. نه قدر آختاردیلار، نه
قدر جارچیلار سالدیلار، قاصیدلر گؤندردیلرسه اوشاق تاپیلمادی کی، تاپیلمادی.
بیر ایل کئچدی، ایکی ایل کئچدی، هر یئردن اومید الی اوزولدو، هامی قارا
گئییب ماتهمه باتدی.
قوجا لعله بو ایشه تاب گتیرمهییب تغییر-لیباس ائلهدی، چیخدی ملیک
مممهدی آختارماغا.
لعله ملیک مممهدی آختارا-آختارا گلیب چیخدی ایستانبولا. شهری
گزدی، دولاندی، دولانا-دولانا گلیب چیخدی ایستانبول پادشاهینین سارایینین
قاباغینا. برک قیش ایدی. چوخلو دا قار یاغمیشدی. قارین اوستونده بیر یئره
قان تؤکولموشدو. لعله بونو گؤرجک، ییخیلیب اؤزوندن گئتدی.
سنه خبر وئریم ایستانبول پادشاهینین بیرجه قیزی اولان گولنار خانیمدان.
بو قیز ائله گؤزلدی کی، وصفی عالمی توتموشدو. گولنار خانیم
اوتورموشدو اؤز پنجرهسینین قاباغیندا، گلیب گئدنه تاماشا ائدیردی. بیر
ده لعلهنین قیشقیریب اؤزوندن گئتمهیین گؤردو. تئز او ساعت آداملارینی
گؤندریب اونو ایچری گتیرتدیردی.
......
یئددی داغ آلماسی
بیری وار ایدی، بیری یوخ ایدی، گونلرین بیر گونونده بیر پادشاه وار ایدی.
بو پادشاهین بیر قیزی وار ایدی، آدی دا پرینوش خانیمدی. پرینوش او قدر
گؤزلدی کی، دونیادا ائله گؤزل قیز یوخدو. اؤلکلردن ییغین-ییغین پادشاه،
وزیر، تاجیر اوغوللاری پرینوش خانیما ائلچی گؤندریردیلر. آمما پرینوش
خانیم هئچ کیمه دیل وئرمیردی.
بیر گون پادشاه، قیزی پرینوشو چاغیرتدیریب خبر آلدی کی:
تاختا قێلینج
بیری وار ایدی، بیری یوْخ ایدی، بیر پادشاهین بیر اوْغلو، بیر ده آروادی وار ایدی.
بیر گۆن بۇ پادشاه اوْغلونو، وزیرینی، وکیلینی گؤتوروب قوْشون ایله شیکارا
چێخیر. خئیلی اوْو ائلهدیکدن سوْنرا، بیر گؤزل چمنده چادیر قۇروب، اوْتوراق
ائدیرلر.
پادشاهین اوْغلو حیا ائتدیگیندن، اؤز چادیرینی بیر کناردا قۇرور.
پادشاه اوْغلونو چوْخ ایستهدیگیندن، تئز-تئز اوْنو یوْخلار. یئنه ده قالخیب
اوْغلونو یوْخلاماغا گئدیر. گلیب چادیرا گیردیکده، باخیب گؤرور کی، چادیرین
دالیندان بیر قێزیل ایلان گیریب اوْغلونو چالماق عۆذرهدی. تئز پادشاه
باشماغینین بیر تایینی سۇ ایله دوْلدوروب، ایلانین قاباغینا قوْیور. اێلان سۇ
ایچیر قاییدیر. پادشاه اوْغلونو اوْیادیب دئییر:
- اێستکلی اوْغلوم! بیر چؤرگیم اؤوساناتا کئچدی8، قالخ، بۇرادا یاتماق
مصلحت دئییل.
پادشاه احوالاتی اوْنا سؤیلهیهرک، اوْغلو ایله برابر اؤز چادیرینا قاییدیر.
بیر آز سوْنرا کؤچوب شهره گئدیرلر. بۇ احوالاتدان بیر نئچه گۆن سوْنرا،
پادشاهین آروادی برک ناخوْشلویور. اوْغلونو یانینا چاغیریب، اوْنا بئله بیر
وصییت ائدیر:
- اێستکلی اوْغلوم! بۇ خستهلیکدن من قالخمایاجاغام، اؤلهجهیم.
من اؤلندن سوْنرا آتان گئدیب باشقا آرواد آلاجاق. تزه آلدیغی آرواد
سنی یوْلا آپارمایاجاق. آتان ایله سنین آراندا زیدلیک دۆشهجک، گئت-گئده
زیدلیک آرتاجاق. آتان قئیزه گلیب سنی اؤلدورمک ایستهیهجک. آتانی اوْ مقاما
قوْیما! باش گؤتور بیر مدت ویلایتیندن چێخ، گئت! یوْلدا هر
کس کی، سنله یوْلداش اوْلدو، چؤرگی یئینده، سن اؤز چؤرگینی اوْرتایا قوْی!
هرگاه یوْلداشین چؤرگین چوْخ حیصهسینی سنین قاباغینا قوْیسا، اوْنونلا
یوْلداش اوْل، یوْخ، قاباغینا قوْیماسا، اوْندا اوْندان آیریل! بیر ده یوْلداشینلا
بیر چایین کنارینا یئتیشسن، سن اوْنا تکلیف ائله کی، گل دالیما مین،
سنی سۇدان کئچیردیم. اگر اوْ سنی دالینا آلیب، سۇدان کئچیرتسه، اوْندا
اوْنونلا یوْلداش اوْل، یوْخ، سنین دالینا مینسه، اوْنونلا یوْلداش اوْلما، تئز
اوْندان آیریل!
اولچوسو :500 کیلوبایت
الیفبا : عرب و لاتین الیفباسی
دیل : آذربایجان تورکجه سی
صحیفه لرین سایی : 72 صحیفه
ایندیر(دانلود)
اولچوسو :224 کیلوبایت
الیفبا : عرب و لاتین الیفباسی
دیل : آذربایجان تورکجه سی
صحیفه لرین سایی : 53 صحیفه
ایندیر(دانلود)
اولچوسو : 619کیلو بایت
الیفبا : لاتین الیفبا سی
دیل : آذربایجان تورکجه سی
صحیفه لرین سایی : 293 صحیفه
قاراقاشین ناغیلی
سیمانین ناغیلی
تاختا قیلینج
یئددی داغ آلماسی
گولنار خانیم
جانتیق
گول سناوره نئیلهدی, سناور گوله نئیلهدی
آغ قوش
اوچ باجینین ناغیلی
شاهزاده موتالیب
ایلیاسین ناغیلی
ناردان قیزین ناغیلی
کل حسنین ناغیلی
آخ-واخ
جئیرانین ناغیلی
ایبراهیم
قارا وزیر
امیراسلانین ناغیلی
کئچلله قاضینین ناغیلی
محمّد
بادی-بادی گیریفتار, حامام-حامام ایچینده, خلبیر سامان ایچینده,
دوه دللکلیک ائدر, کؤهنه حامام ایچینده. قارێشقا شێللاق آتدێ, دوهنین
قێچێ سێندێ. حامامچێنێن تاسێ یوْخ, بالتاچێنێن بالتاسێ یوْخ, اوْردا بیر تازێ
گؤردۆم, اوْنۇن دا خالتاسێ یوْخ. گۆنلرین بیر گۆنۆنده, مممد نسیر
تینینده. چوْخلۇ شیلاشێ یئمیشم, بئله یالان دئممیشم. بیری وار ایدی, بیری
یوْخ ایدی, اللهدان باشقا هئچ کیم یوْخ ایدی. بیر تاجیر وار ایدی. بۇ تاجیرین
ایلیاس آدلێ بیر قۇلۇ وار ایدی. تاجیر ایلیاسێ اؤز اوْغلۇ کیمی ایستییردی. ایلیاس دا
تاجیری اؤز ددهسی کیمی.
بیر گۆن تاجیر الینده اوْلان وار-یوْخ مایاسێنێ باتێردێ. تاجیر چوْخ
فیکیرلی-فیکیرلی اوْتۇرمۇشدۇ. ایلیاس بۇنۇ قۆسسهلی گؤرۆب یانێنا گلدی, دئدی:
- آغا, نه فیکیر ائلییرسن? دردینی دئ, بلکه چاره ائلدیم.
تاجیر گۆلۆب دئدی:
-آی ایلیاس, سن بیر قۇل آدامسان, منیم دردیمه نه چاره ائلیه
بیلرسن?
ایلیاس دئدی:
- آی آغا, سن اؤزۆن بیلیرسن کی, من سنی نه قدر ایستییرم. بلکه
ایکیمیز بیر یئرده دردۆوه درمان ائلدیک.
تاجیرین چارهسی کسیلدی, دئدی:
- ایلیاس, من وار-یوْخ مایامێ باتێرمێشام. ایندی الیمده بیر قپیک
مایام یوْخدۇ. اوْنۇن فیکرینی ائلییرم کی, ایندی من نه ائلیهجهیم.
ایلیاس دئدی:
- آغا, بۇننان هاسان شئی یوْخدۇ, آپار منی سات, همین پۇلۇ الینده
مایا ائله!
تاجیر گۆلۆب دئدی:
- ایلیاس اول, من سنی چوْخ ایستییرم. نئجه سنی آپارێم ساتێم? بیر
ده کی, سنه نه پۇل وئرهجکلر کی, من اوْنۇ الیمده مایا ائلییم?
ایلیاس دئدی:
- آغا, من قییمتلی قۇلام. من دۆنیادا اۆچ شئیی یاخشێ تانێیێرام.
آتێ, داش-قاشێ, آدامێ. اوْدۇ کی, آپار منی بازارا, بئش یۆز تۆمندن
آشاغێ ساتما. همین پۇلۇ گتیر, الینده مایا ائله!
تاجیر بیر آز فیکیر ائلدی, گؤردۆ باشقا چاره یوْخدۇ. ایلیاسێ قۇل میدانێنا
آپاردێ. کیم گلیب قییمت سوْرۇشۇردۇ, تاجیر بئش یۆز تۆمن دئییب,
اؤزۆ ده اۆچ شئی بیلدییینی خبر وئریردی.
بۇ واخت پادشاهێن وزیری بۇرادان کئچیردی. بۇ سسی ائشیدیب تاجیرین
یانێنا گلدی, دئدی:
- قۇلۇ نئچه دئییرسن?
- بئش یۆز تۆمنه دئییرم. اؤزۆ ده اۆچ شئیی یاخشێ تانێیێر: آدامێ, آتێ,
داش-قاشێ.
وزیر دئدی:
- سن دلی اوْلمۇسان ندی? هئچ پادشاهێن بۆتۆن قۇللارێ بئش یۆز
تۆمنه دیمز. سن بۇ قۇلۇ بئش یۆز تۆمنه دئییرسن?
تاجیر دئدی:
- بۇ قۇلۇن قییمتی هله بئش یۆزدن ده یۇخارێدێ. کئفین چکیر آل,
کئفین چکمیر آلما.
وزیر گئدیب پادشاها اهوالاتێ دانێشدێ. پادشاه دئدی:
- گئت, همین قۇلۇ آل!
وزیر بئش یۆز تۆمن گتیریب تاجیره وئردی, ایلیاسێ آلدێ, گتیریب پادشاهێن
قۇللارێنێن ایچینه اؤتۆردۆ.
تاجیر ده همین پۇلۇ الینده مایا ائلییب آلێش-وئریشینه باشلادێ.
تاجیر آلێش-وئریشینده اوْلسۇن, ایلیاس دا قۇللارێن ایچینده اوْلسۇن, سنه
کیمدن دئییم, بیزیم بۇ شهرین جاوان پادشاهێندان. بیر گۆن پادشاها
بیر گؤزل آت گتیردیلر. هامێ آتا باخێب به-به دئدی, هئچ کیم بیر ائییب
تاپمادێ. بیردن پادشاهێن یادێنا دۆشدۆ کی. آخێ منیم بیر قۇلۇم وار,
آتێ چوْخ یاخشێ تانێیێر. تئز امر ائلدی ایلیاسێ گتیردیلر. پادشاه دئدی:
- ایلیاس, بۇ آت نئجه آتدێ?
ایلیاس باش اییب دئدی:
- قیبلئیی-عالم ساغ اوْلسۇن, بۇ آتا هئچ بیر سؤز یوْخدۇ. آت بیرینجی آتدێ.
اما بۇنۇن بیر ائیبی وار کی, سۇیا گیرسه یاتار.
هامێ دئدی:
- هئچ ائله شئی اوْلماز.
ایلیاس دئدی:
- پادشاه ساغ اوْلسۇن, منیم دؤولتیم یوْخدۇ, آنجاق باشێمێ گیروْو
قوْیارام. آتێ سالاق سۇیا, اگر یاتماسا منیم بوْینۇمۇ وۇرۇن!
بلی, آتێ میندیلر, سۇیا وۇردۇلار. آت سۇیا گیرن کیمی یاتدێ. هامێ
متتل قالدێ.
دوستلوغون سیرری
بئله روایت ائلییرلر کی, بیر پادشاهین گؤزونون آغی-قاراسی ملیک
آدلی بیرجه اوغلو وار ایمیش.
بیر گون ملیک آتا مینیب دنیز قیراغی ایله گئدیرمیش, بیر ده گؤرور کی,
اوز مئحترلری ایله قونشولاری کئچل مممد سویون قیراغیندا دالاشیرلار.
ملیک بونلاری آرالاشدیریب دئییر:
- نیینیز آرتیق دوشوب کی, بیر-بیرینیزی قیریرسینیز?
مئحتر دئییر:
- آغا, من گؤردوم کی, دریانین اوزونده بیر ساندیق او یانا-بو یانا
لنگر وورور. گیردیم اونو چیخارتماغا, کئچل مممد اوزونو یئتیریب باشلادی
کی, ساندیغی اولجه من گؤرموشم, ایندی اونون اوستونده دالاشیریق.
ملیک چیخاردیب بونلارین هرسینه بئش مانات پول وئریب ساندیغی
اونلاردان آلدی. بیر آز گئدندن سونرا اوز-اوزونه دئدی:
- آچیم گؤروم بونون ایچینده نه وار کی, اونو دنیزه آتیبلار?
اوغلان بو فیکیرله ساندیغین آغزینی آچدی. گؤردو ایچینده بیر بالاجا دا
ساندیق وار. اونون دا آغزینی آچدی, گؤردو بونون دا ایچینده بیر ساندیق وار,
بئله-بئله اوغلان اوچ ساندیق آچدی, آخیرینجی ساندیغین آغزین قالدیراندا گؤردو
ایچینده یازیلی بیر مکتوب وار. مکتوبدا یازیلمیشدی: “حر کس حقیقی
دوستلوق ائلمیین سیررینی اویرنمک ایستییرسه, اوچ قوجا قلچسینه گئتسین”.
اوغلان مکتوبو اوخویوب قورتاران کیمی آتاسینین یانینا گئدیب دئییر:
- آتئیی-مئهریبان, منه ایجازه وئر ئوزاق بیر سفره چیخیم.
پادشاه دئییر:
- اوغول, خئییر اولسون, دئ گؤروم سفرین هارادیر?
اوغلان دینمیر. آتاسی یئنه سوال وئریر. اوغلان گؤرور کی, آتاسی ال چکمک
ایستمیر. اودور کی, مکتوب احوالاتینی آتاسینا دانیشیر. پادشاه گولوب دئییر:
- هانسی عقلسیز آدامسا یازیب آتیب, سن ده اونون سؤزو ایله یئریندن
اویناییب گئدیرسن. دوستلوق ائلمیین سیررینی مگر بورادا اویرنمک
اولماز?
اوغلان گؤردو کی, آتاسی اونون گئتمیینه راضی اولمایاجاق, اودور کی, بیر
سؤز دئمییب, دوز گلدی سارایین قم اوتاغینا. بورا ائله بیر یئر ایدی کی,
کیمین دردی-قمی اولسایدی گیریب اورادا آغلاییب گؤز یاشی تؤکردی. بو
اوتاقدا هر نه وارسا قارا رنگدیدی. اوغلان دا قارا پالتار گئییب دوز بیر
هفته بورادا قالدی. او قدر آغلاییب آه-زار ائلدی کی, گؤزونون یاشیندان
الیندکی کاغیذین رنگی گئتدی.
بو احوالاتدان سونرا پادشاه ها گؤزلهدی, اوغلوندان سوراق چیخمادی.
باشلادیلار اونو آختارماغا. آخیردا گلیب ملیکی سارایین قم اوتاغیندا
تاپدیلار. او ساعت گئدیب پادشاها خبر آپاردیلار. پادشاه وزیری ده گؤتوروب
اوغلونون یانینا گلدی. گؤردو ملیکین رنگی قاچیب, آغلاماقدان گؤزلری
شیشیب. پادشاه سوروشدو:
- اوغول, نه اولوب, دردین ندیر?
ملیک دئدی:
- حقیقی دوستلوق ائلمیین سیررینی اویرنمک اوچون ئوزاق سفره گئتمییمه
سندن ایجازه ایسته دیم, وئرمهدین. نه قدر ائلدیم کی, اوزومو
اله آلام, گوجوم چاتمادی. اودور کی, گلیب قم اوتاغینا گیردیم.
آتاسی اوغلونا نه قدر نصیحت ائلدیسه, گؤردو کار ائله میر, آخیردا
علاجی کسیلدی, وزیری ایله مصلحتلشیب بو قرارا گلدیلر کی, یوز آتلی ایله
ملیکی یولا سالسینلار. اوزو ده آتلیلارا اویرتدی کی, بیر آز گئدندن سونرا
آتلاری سولاماق بحانسیله قاچیب هرنیز بیر طرفه داغیلارسینیز, آخیردا
اوغلوم باخیب گؤرر کی, تک قالیب, علاجی کسیلر, او دا قاییدیب گلر.
پادشاه اوغلونا ایجازه وئریب اونو یوز آتلی ایله یولا سالدی. اوغلان ائله بیر
آز گئتمیشدی کی, بیردن کئچل مممهده راست گلدی. اونون قاباغینی کسیب
دئدی:
- آی مممد, دنیزدن تاپدیغینیز ساندیغین ایچیندن بیر مکتوب
تاپمیشام. او مکتوبدا یازیلان سؤزلری اویرنمیه گئدیرهم. گل منیمله
گئدک.
کئچل دئدی:
- یاخشی, قوی اوندا گئدیم آتا-آناما دئییم گلیم.
کئچل مممد آتاسیندان ایجازه آلدی, آناسی اونون خورجونونا بیر
آرپا چؤریی قویوب یولا سالدی. کئچل مممد دوز گلدی ملیکین
یانینا. باشلادیلار گئتمیه. منزیلبمنزیل یول گئتدیلر. بیر قدر
گئدندن سونرا کئچل مممد باخیب گؤردو کی, آتلیلار ائله هئی آزالیر,
اما اوستونو وورمادی کی, بلکه ملیک احوالاتی بئله گؤروب گئری قاییدا.
بیر ده ملیک دؤنوب گئری باخاندا گؤردو کئچل مممهدله ایکیسی قالیب.
کئچل مممد دئدی:
- قوشونسوز تکجه گئتمکله نه ائلیه بیلریک, گل بیز ده قاییداق.
ملیک دئدی:
- کئچل قارداش, گؤرورم قاچماقدان اوتری اوره یین نانه یارپاغی
کیمی اسیر, ایستییرسن سن ده قاییت, من تکجه گئدرم.
یاخشی دئییبلر, کئچل چوخبیلمیش اولار, بیر آلتدان یوخاری باخیب دئدی:
- آغا ملیک, یادیندان چیخارتما کی, او یئری تاپسام تکجه من تاپاجاغام.
اودور کی, من سنینله گئدجیم.
بونلار باشلادیلار گئتمیه. آز گئتدیلر, چوخ گئتدیلر, دره-تپه
دوز گئتدیلر, اورادا آینان, ایلنن, بورادا شیرین دیلنن, بیر ده گؤردولر کی,
چؤرکلری قورتاریب.
ملیک دئدی:
- ایندی بیز نئیلیک, چؤرییمیز قورتاریب, آجیندان اولوروک.
کئچل مممد دئدی:
- آنام خورجونوما بیر آرپا چؤریی قویوب, گل اونو یئیک.
کئچل چؤریی چیخارتدی, باشلادیلار یئمیه, ملیک عومرونده آرپا
چؤریی یئممیشدی, اما علاجی یوخ ایدی. آرپا چؤریینی یئییب قورتاراندان
سونرا باشلادیلار یئنه یول گئتمیه. گئتحاگئت گلیب بیر داغا چاتدیلار.
داغی آشیب بیر گوللوک-چمنلیک یئره چیخدیلار. بورا ائله بیر یئر ایدی
کی, باغ-گولوستان بونون یانیندا هئچ نه. بورادا او قدر گول-چیچک
واردی کی, هرهسی مین رنگه چالیردی, اتریندن آدام والئه اولوردو. بولبول,
توراج, ککلیک, قیرقووول, بیلدیرچین, توووز قوشو, طوطو قوشو, هامیسی بیر-بیرینه
قاریشمیشدی. مارال, جئیران, جویور ده کی, لاپ ایسته دییین قدر. بورادا جان
درمانی دئسن, واردی. باغین لاپ اورتاسیندا بیر کرپیجی قیزیلدان, بیر کرپیجی
گوموشدن بیر سارای تیکیلمیشدی کی, باشی گؤیده بولوددان نم چکیردی.
اما بورانین دؤرد طرفینده ائله بیر قالاچا وار ایدی کی, باخاندا آدامی
واحیمه باسیردی.
ملیک دئدی:
- گؤرورسن, نه گؤزل یئردی, لاپ اولوب قالماغا دیر.
کئچل مممد دئدی:
- آغا ملیک, هله بیلمک اولماز, او قالاچادان منیم گؤزوم سو
ایچمیر.
قشنگ خوروز
بیری وار ایدی, بیری یوخ ایدی, کئچمیش زامانلاردا ایکی ئوزاق قوحوم
وار ایدی. بونلارین بیری یوخسول ایدی, اوزو ده مئشده, بالاجا بیر داخمادا
اولوردو. او بیری دؤولتلی ایدی, شهرده, قشنگ, بؤیوک بیر ائوده
یاشاییردی.
گونلرین بیر گونو یوخسول, مئشه ایله گئدیردی, بیردن آغاجین آلتیندا
پاریلدایان, قیزیل بیر للک گؤردو. باشینی قالدیریب یوخاری باخدی,
گؤردو کی, آغاجدا قویروغو قیزیل بیر خوروز اوتوروب. یوخسول قیزیل للیی
گؤتوروب بیرباش شهره, دؤولتلی قوحومونون یانینا گتیردی.
دؤولتلی قیزیل للیه باخیب دئدی:
- گؤزل شئیدیر! آنجاق دیری چوخ آزدیر. من سنه بو للک
اوچون بیرجه مانات گوموش پول وئررم.
یوخسول ایسه عومرونده قیزیل گؤرممیشدی, اونا گؤره ده بیلمیردی
کی, بو للک خالص قیزیلداندیر. او ائله بیلیردی کی, بو نه ایسه قشنگ
پاریلدایان بیر شئیدیر. اونا گؤره ده او ائله بیلدی کی, اونون قیزیل للیی
اوچون گوموش پول یاخشی قییمتدیر.
یوخسول کیشی او بیری گون ائنه ده مئشیه گئتدی, همین آغاجین آلتیندان
ائنه ده قیزیل للک تاپدی. اونو گؤتوروب دؤولتلینین یانینا
آپاردی, ائنه ده عوضینده گوموش پول آلدی. بیر نئچه گون دالبادال
بو احوالات بئله باش وئردی.
بیر دفعه ده یوخسول همیشکی کیمی آغاجین آلتینا گلدی, گؤردو
کی, قیزیل قویروقلو خوروز برکدن بانلاییر:
- کیم منیم اوره ییمی یئسه, او آدام هر گون بالیشینین آلتیندان
ایکی قیزیل یومورتا تاپاجاق! کیم منیم اوره ییمی یئسه, او هر گون
بالیشینین آلتیندان ایکی قیزیل یومورتا تاپاجاق!
یوخسول بو ایشه لاپ مات قالدی, تئز شهره قاچیب احوالاتی دؤولتلی
و آجگؤز قوحومونا دانیشدی. او ایسه جاوابیندا دئدی:
- اگر سن او خوروزو منیم اوچون توتا بیلسن, سنه اونون اوچون
مین گوموش پول وئررم!
یوخسول اونونلا بئله شرط کسدی:
- سنین پولون منه لازیم دئییل! یاخشیسی بودور کی, منیم ایکی
اوغلومو اوز یانینا آپاریب اونلارا اوز اوشاقلارین کیمی باخ. من ایستییرم
کی, اونلار عقللی و ساوادلی اولسونلار.
دؤولتلی او ساعت سؤز وئردی کی, یوخسولون اوشاقلارینی یانینا آپارار
و اونلاری اوخوماغا قویار. بونون عوضینده ده یوخسول کیشی دؤولتلییه
سؤز وئردی کی, قیزیل قویروقلو خوروزو اونون اوچون توتسون.
یوخسول سحر تئزدن مئشیه, همین آغاجین آلتینا گلدی.
قشنگ خوروز دینمهدن یوخاریدان اونا باخیردی.
یوخسول نیشان آلیب اوخلا قیزیل قویروقلو خوروزو ووردو. یوخسول
کیشی خوروزو گؤتوروب اوغلانلارینا وئردی, اونلاری شهره, دؤولتلی قوحومونون
یانینا گؤندردی.
دؤولتلی قیزیل قویروقلو خوروزو گؤروب سئوینجیندن آتیلیب-دوشدو.
او اوزو خوروزون قیزیل للکلرینی بیر-بیر یولدو, سونرا اونو یوخسولون
اوغلانلارینا وئردی کی, خوروزو بیشیریب ناهارا اونا وئرسینلر. او,
اوزلویونده بئله قرارا گلمیشدی کی, یوخسولون اوغلانلارینی درسه
گؤندرمیجک: قوی اونون یانیندا قالیب نؤکرچیلیک ائلسینلر!
اوغلانلار متبخه کئچیب خوروزو بیشیرمیه باشلادیلار. اونلار
چالیشیردیلار کی, خؤرک دادلی اولسون, دؤولتلی قوهوملاری راضی قالسین.
آنجاق بختلری گتیرمهدی: خوروز بیشیب لاپ حاضر اولانا یاخین, اتین
سویو بیردن قازاندا پیققاپیق قاینادی, خوروزون اوره یی سیچراییب
بیرباش دؤشمهنین اوستونه دوشدو!
- وای, بو نه بلادیر باشیمیزا گلدی! - دئیه بؤیوک قارداش دیللندی.
- ایندی گرک خوروزون اوره یینی توللایاق. بیر باخ ها, لاپ چیرکلی
دؤشمهنین اوستونه دوشوب. ایندی اونو گؤتوروب آغامیزا وئره بیلمریک...
کیچیک قارداش ایسه یالواردی:
- خوروزون اوره یینی توللاما! من سحردن هئچ بیر شئی یئمه میشم.
یاخشیسی بودور کی, گل اونو گؤتوروب یویاق, اوزوموز یئیک.
قارداشلار بئله ده ائلدیلر: خوروزون اوره یینی یویوب ایکی یئره
بؤلدولر, هره بیر پارچاسینی یئدی. سونرا دا بیشمیش خوروزو دؤولتلی
قوهوملارینین یانینا آپاردیلار.
دؤولتلی او ساعت باشلادی بوشقابین ایچینی قوردالاماغا کی, خوروزون
اوره یینی تاپسین. آختاردی, آختاردی, خوروزون هامیسینی یئدی, آنجاق
اوره یی هئچ یئرده تاپمادی. اوندا دؤولتلی, اوزونو قارداشلارا طوطوب
سوروشدو:
- خوروزون اوره یی هانی? اونو نه نئیلمیسینیز?
قارداشلار بو واخت احوالاتی اولدوغو کیمی اونا دانیشدیلار.
تاماحکار دؤولتلی اونلارین الیندن ائله حیرصلندی کی, آغاجی گؤتوروب
اونلارین ایکیسینی ده ائودن قوودو. قارداشلار آغلایا-آغلایا
مئشیه, اوز یوخسول, بالاجا کومالارینا قاییتدیلار. اونلار هئچ باشا
دوشه بیلمیردیلر کی, بیر خوروزون اوره یی ندیر کی, اونون اوستونده
دؤولتلی بو قدر حیرصلنیب اونلاری ائویندن قوودو.
گئجه کئچدی, سحر قارداشلار هرهسی اوز بالیشینین آلتیندان بیر
قیزیل یومورتا تاپدی. اونلار قیزیل یومورتالاری دا گؤتوروب آتالارینین
یانینا گئتدیلر و باشلارینا گلنی اونا دانیشدیلار.
آتاسی اونلارا دئدی:
- منیم او دؤولتلی قوحومومدان اوره ییم برک اینجیدی, سیزی
ائویندن قوودوغو اوچون من بو پاریلدایان یومورتالاری هر کس
اولسا ساتارام, تکجه اونا یوخ.
ائله بو واخت یاخینلیقدان گزرگی بیر تاجیر کئچیردی. یوخسول کیشی
یومورتالاری گؤتوروب اونون یانینا گئتدی. تاجیر دئدی:
- آ, بو یومورتالار کی, خالص قیزیلدیر! من بو قیزیل یومورتالارا
گؤره سنه یاخشی پول وئررم.
تاجیر بونو دئییب یوخسولون اتیینه او قدر پول تؤکدو کی, او,
هئچ عومرونده بو قدر پول گؤرممیشدی.
یوخسول کیشی آنجاق ایندی باشا دوشدو کی, دؤولتلی قوحومو اونو
همیشه آلدادیرمیش, - قیزیل للک اوچون اونا گوموش پول وئریردی.
“ئیبی یوخدور! - دئیه یوخسول اوز-اوزونه دوشوندو. - بیزلرده بیر
مسل وار, دئیرلر کی, باشقاسینی آلدادان اوزو ده آلدانار. ائله
بئله ده اولدو.
او گوندن بری قارداشلار هر گون اوز بالیشلارینین آلتیندان هرهسی
بیر دنه قیزیل یومورتا تاپیردیلار. آتاسی بو قیزیل یومورتالاری
یاخشی قییمته ساطیردی. اونلار ایندی لاپ یاخشی دولانیردیلار. آنجاق ان
باشلیجاسی او ایدی کی, قارداشلار اوز آرزولارینا چاتمیشدیلار: ایندی اونلارین
ایکیسی ده علم اویرنیردی و خئیلی شئی ده اویرنه بیلمیشدیلر.
اولچوسو : 727 کیلو بایت
الیفبا : لاتین الیفبا سی
دیل : آذربایجان تورکجه سی
صفحه لرین سایی : 360 صفحه
موندریجات
رئداکتوردان
آذربایجان ناغیللاری حاقیندا
زمانهنین حؤکمو
گؤی مینجیخ
کئچل محمّد
ملیک مممهدله ملیک احمد
آخوای
بختییار
آوچی محمّد
قوش دیلی بیلن ایسکندر
نار قیز
کیچیک شاهزاده
ملیک محمّد
تاختا قیلینج
سودمن
گول سومانا نئیلهدی?
گول و ساناوار
بولود
فراستسیز اوغول
پئشه دالینجا
اوچ باجی
لالا و نرگیز
مردنن نامردین ناغیلی
ایسکندر
شمسی قمر
ملیک جمعیلین حکایهسی
دمیردیش قیز
یئددی قارداشلار
دونیا گؤزهلی
موختارین حکایه تی
بارخودارین باختی
تنبل احمد
شاهشونقار
تلیملی پیشیک
قارا آت
تویوق بیر قیلچلیدی
نازیکبهدن
پینچی محمّد
داد خانپرینین الیندن
درزینین شاگیردی
اوچ شاهزاده
هازارانداستان بولبولو
آرمود بی
جیک-جیک خانیم
دانا, کئچی و قویون
قیزیل ایلان
جیرتدان
هاخنزر
کئچلین دیوانی
ئوستا عبدالله
ایکی آروادین ایشلیی
آلتی دول آرواد
ذرنیگار
نوخودو کئچل
ابولقاسیم
شاه عباسین اوغلو
خوشقهدم
کئچلله تاجیر
ایندیر(دانلود)
یازان : علیرضا ذیحق
اولچوسو : 358 کیلو بایت
الیفبا : عرب الیفبا سی
دیل : آذربایجان تورکجه سی
صفحه لرین سایی : 26 صفحه
ایندیر(دانلود)
کیتابین آدی :اصلی کرم
اولچوسو : 1 مگا بایت
الیفبا : عرب الیفباسی و لاتین الیفباسی
دیل : آذربایجان تورکجه سی
صفحه لرین سایی : 213 صفحه
________________________________________
کیتاب عنوانی : اصلی کرم
کیتابین فورما سی : جاوا
ساپورت ائدن قولاغ جیق لار (موبایل تلفون لاری):بوتون قولاغ جیق لار کی جاوا پروگرمین ساپورت ائده لر
اولچوسو : 174 کیلو بایت
ایندیر(دانلود)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab pes_Arab pbt_Arab azb_Arab azb_Arab pbt_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab pbt_Arab uig_Arab azb_Arab prs_Arab azb_Arab azb_Arab pbt_Arab ckb_Arab azb_Arab azb_Arab azb_Arab azb_Arab azb_Arab pbt_Arab azb_Arab prs_Arab azb_Arab pes_Arab azb_Arab azb_Arab azb_Arab azb_Arab ckb_Arab ckb_Arab azb_Arab urd_Arab prs_Arab azb_Arab azb_Arab azb_Arab azb_Arab azb_Arab pes_Arab azb_Arab kas_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab pes_Arab kas_Arab azb_Arab azb_Arab snd_Arab azb_Arab ckb_Arab pes_Arab azb_Arab ara_Arab pes_Arab azb_Arab prs_Arab azb_Arab urd_Arab pes_Arab azb_Arab pes_Arab pbt_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab unk prs_Arab azb_Arab azb_Arab pbt_Arab azb_Arab